Helt unikt sted i byen Amari, med udsigt til dalen og Kretas højeste bjerg med sne på toppen. Lejlighederne ( vi havde begge to) er delikate og rustikt indrettet i mange niveauer med masser af terrasser og bade med toilet. Der er alt man behøver og hygiejnen er i top. Billederne på hjemmesiden er fuldstændig realistiske. Værten Manolis og den daglige opsynsdame Miss Rummy var fantastisk hjælpsomme med alt. Miss Rummys mad (kan bestilles dagen i forvejen) var meget lækker og sparede os for mange indkøb og en del bjergkørsel til nærmeste supermarked. Hun kan også levere brød, æg og meget andet dagligt. Byen Amari er en lille hyggelig bjerglandsby, med kun en enkelt nyåbnet taverna/cafe. Meget autentisk lokalt græsk og super hyggeligt. En fantastisk ramme for en familieferie eller en større vennekreds. Dette skal prøves. Det er helt unikt.
Hilsen Mik og Jette fra dk.